
E l ő t e r j e s z t é s

Mindszentkálla Község Önkormányzat Képviselő-testületének
 2026. május 13–án tartandó ülésére

Tárgy: Mindszentkálla Község Önkormányzata 2025. évi zárszámadásának elfogadása 
Előterjesztő: Csombó Zoltán polgármester
Előkészítette: Kántorné Fülöp Szilvia pénzügyi ügyintéző

					               	         Jogszabállyal nem ellentétes                       	   							……………………………..
                                                       		      Dr. Szabó Tímea címzetes főjegyző

Tisztelt Képviselő-testület!

Az államháztartásról szóló 2011. évi CXCV. törvény értelmében a helyi önkormányzatoknak a tárgyévet követően költségvetési beszámolót kell készíteni.  
[bookmark: pr801]Az államháztartásról szóló 2011. évi CXCV. törvény 87.§ alapján a vagyonról és a költségvetés végrehajtásáról a számviteli jogszabályok szerinti éves költségvetési beszámolót kell készíteni; valamint a költségvetés végrehajtásáról az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelően záró számadást (továbbiakban: zárszámadás) kell készíteni.

[bookmark: pr676][bookmark: 90][bookmark: pr677][bookmark: pr691][bookmark: 91][bookmark: pr692]A törvény 91. § alapján: 
[bookmark: pr827]„ (1) A helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. A zárszámadási rendelet tervezetével együtt a képviselő-testület részére tájékoztatásul be kell nyújtani a kincstár 68/B. § szerinti ellenőrzése keretében a helyi önkormányzat éves költségvetési beszámolójával kapcsolatosan elkészített jelentését.  
(2) A zárszámadási rendelettervezet előterjesztésekor a képviselő-testület részére tájékoztatásul a következő mérlegeket és kimutatásokat kell bemutatni:
[bookmark: pr828]a) a 24. § (4) bekezdése szerinti mérlegeket, kimutatásokat azzal, hogy az előirányzat felhasználási terven a pénzeszközök változásának bemutatását kell érteni,
[bookmark: pr829][bookmark: pr830]b) a helyi önkormányzat adósságának állományát lejárat, a Gst. 3. §-a szerinti adósságot keletkeztető ügyletek, bel- és külföldi irányú kötelezettségek szerinti bontásban,
c) a vagyonkimutatást, és
d) a helyi önkormányzat tulajdonában álló gazdálkodó szervezetek működéséből származó kötelezettségeket, a részesedések alakulását.”

Fenti törvényi kötelezettségnek teszünk eleget az előterjesztés benyújtásával.

A Magyar Államkincstár részére a beszámolóval kapcsolatos valamennyi adatszolgáltatás, elszámolás megküldésre került. Az állami támogatás elszámolása a beszámolóval egy időben megtörtént.  

Az Önkormányzat a Kővágóörsi Közös Önkormányzati Hivatal működéséhez szükséges 8.543.050 Ft pénzeszköz átadást 2025. évben is teljesítette.
Az Önkormányzat a szociális alapszolgáltatási feladatait társulás formájában látja el. A feladatellátás színvonala 2025. évben is biztosítható volt A házi segítségnyújtásban maradt az emelt összegű hozzájárulás mértéke, visszafizetési kötelezettség nem keletkezett.

Az Önkormányzatnál a 2025. évi bevételek teljesülése 99,51 %, összegszerűen 200 041 575 Ft, a kiadások teljesülése 90,02 %, összege 180 959 431 Ft.
Az Önkormányzat bevételeinek jelentős részét az állam által biztosított normatív hozzájárulások teszik ki. 

Működési célú támogatások államháztartáson belülről:
A normatív állami támogatások az alábbi jogcímenként érkeztek 2025-ben:
Helyi önkormányzat működésének általános támogatása:			16 665 631 Ft
Települési önkormányzatok szociális, gyermekjóléti és
gyermek étkeztetési feladatainak támogatása:				86 946 625 Ft
Települési önkormányzatok kulturális feladatainak támogatása:		  2 524 543 Ft
Működési célú költségvetési támogatások és kiegészítő támogatások 
(szociális tűzifa):	    							       467 360 Ft
Összesen:									106 604 159 Ft

Felhalmozási célú bevételek:

MFP-UHJ/2025 jogcímen kapott pályázati támogatás útfelújításra (Levendula u): 7 606 030 Ft
BTTF Nonprofit Zrt. részéről pályázati támogatás játszótér létesítésére:		 6 000 000 Ft

Focipálya elektromos hálózat kiépítésének támogatása összesen 800 000 Ft:
Átvett pénzeszköz Káli-medencéért Alapítvány		500 000 Ft
Átvett pénzeszköz Kálberry Kft. 				300 000 Ft 
Összes felhalmozási bevétel:						14 406 030 Ft						
Az Önkormányzat gazdálkodásához jelentősen hozzájárulnak még a közhatalmi bevételek, melyek 17 210 607 Ft forrást jelentenek a kiadások finanszírozásához. Megoszlása az alábbiak szerint alakul:
Magánszemélyek kommunális adója				3 343 487 Ft
Telekadó		1 967 312 Ft
Építményadó		1 828 017 Ft
Iparűzési adó							6 417 325 Ft
Tartózkodás után fizetett idegenforgalmi adó		2 352 500 Ft
Egyéb közhatalmi bevételek					1 301 966 Ft

Az Önkormányzat lakásának, valamint egyéb helyiségeinek bérbeadása teljesült, az egyéb szolgáltatásokkal együtt 1 212 015 Ft-os összegű bevételt jelentett.

A Foglalkoztatási Alapból a hosszabb idejű közfoglalkoztatás támogatására 2 235 826 Ft került az Önkormányzat részére kiutalásra.

A kiadások 2025. évi összege 180 959 431 Ft volt 90,02 %-os teljesítési aránnyal, mely alapján megállapítható, hogy az Önkormányzat takarékos, megfontolt gazdálkodást folytatott a tavalyi év során. 

Az Önkormányzat minden évben a működési kiadásokon kívül megpróbál fejlesztéseket is megvalósítani. 2025. évben a beruházások és felújítások finanszírozása részben pályázatból és részben saját forrásból valósult meg.

2025. évben a következő felújítások és beruházások történtek:
Felújítások:
- Focipályán villany bevezetése (részben felajánlásból)	1 073 542 Ft
- Út felújítás MFP pályázatból	7 983 280 Ft
Összesen:	  9 056 822 Ft

Beruházások:
- Fényképező beszerzése rendezvényekre	122 120 Ft
- Parti sátor, 6x12m, PE fehér ponyva beszerzése rendezvényekre	364 000 Ft
- Horganyzott acél lámpaoszlop 6 m és 50 W led lámpa napelemmel	346 000 Ft
(idősek otthona parkolójába)
Összesen: 	1 132 120 Ft

Az Önkormányzat vagyona a fenti beruházásokkal növekedett, az értékcsökkenés összegével pedig csökkent. 

2002. október óta működik falugondnoki szolgálat a településen a lakosság életét megkönnyítve, ami azonban még takarékos gazdálkodás mellett is 8 108 365 Ft költséget eredményez. Az állami támogatás összege a 2025-es évre 6 343 500 Ft, ezzel csökkentve az önkormányzat saját kiadásait erre a célra. A falugondnok bérköltségét szintén csökkenti a szociális ágazati pótlékra kapott támogatás is, ami a további 867 840 Ft-ot jelentett a 2025-es évben. Az összes támogatás így: 7 211 340 Ft

Az Önkormányzat éves szinten átlagosan 1 főt foglalkoztatott a hosszú időtartamú közfoglalkoztatás keretében, enyhítve ezzel is a munkanélküliséget, és segítve az erre rászorulókat. A közfoglalkoztatáshoz a Foglalkoztatási Alap biztosított támogatást, melynek teljes összegét felhasználta az Önkormányzat. A közfoglalkoztatottak alkalmazásával a községgazdálkodási feladatok kerültek ellátásra. 

Szociális téren a rendszeres segélyek mellett pénzbeli temetési segélyeket, iskolakezdési támogatást, valamint szociális tűzifa támogatást is nyújtott az Önkormányzat, valamint a „Bursa Hungarica” keretein belül írt ki pályázatot a helyi fiatalok számára. 

Az Önkormányzat 1991-től Idősek Otthonát tart fenn, jelenleg 10 fő állandó dolgozóval. Az ellátottak létszáma 24 fő, az intézmény 24 férőhelyes. Kihasználtsága 2025. évben is közel 100 %-os volt. A takarékos gazdálkodás a dologi kiadások tekintetében az előirányzatoknak megfelelő működést biztosított az év során. A bérköltség a minimál bér emelkedéssel nőtt, de a beérkező megnövelt bértámogatással ez fedezhető volt. Az ágazati pótlék és a bérkompenzáció eredetileg nem szerepeltethető az előirányzat összegében. Csak a teljesítésben van feltüntetve az illetmény összegében.
Az eredetileg 15 427 279 Ft üzemeltetési támogatást évközben, 15 607 479 Ft-ra emelték az októberi felmérés alapján. Az elszámolás során visszafizetési kötelezettség nem keletkezett.

A Káli - medence Idősek Otthona esetében a bevételek teljesülése 100,00 %, összegszerűen 118 277 222 Ft. Kiadásai esetében a teljesülés 95,53 %-os, amely összegszerűen 112 996 371 Ft-ot jelent. 

Az Otthonnál a 2025. évben megvalósult fejlesztések:
Számítógép beszerzése otthonba	140 460 Ft
Betegágy beszerzése:	  	 	241 300 Ft
Gépek, berendezések beszerzése:	378 870 Ft
Összesen: 				760 630 Ft		

Az Önkormányzat értékpapírral nem rendelkezik.

Az Önkormányzat 2025. december 31–én 13 801 293 Ft, pénzmaradvánnyal rendelkezett, ebből 2 373 316 Ft kötelezettséggel terhelt. A szabad pénzmaradvány: 11 427 977 Ft

A Káli–medence Idősek Otthona 5 280 851 Ft pénzkészlettel rendelkezett. Az elhatárolt kötelezettség 2025-ről: 7 512 335 Ft. Így a szabad pénzmaradvány: 0 Ft, így a szabadon felhasználható összeg végül: 0 Ft

INDOKOLÁS
Az államháztartásról szóló 2011. évi CXCV. törvény rendelkezései alapján a vagyonról és a költségvetés végrehajtásáról a számviteli jogszabályok szerinti éves költségvetési beszámolót kell készíteni. A zárszámadást a Képviselő-testület rendelettel állapítja meg.  A zárszámadás megalkotásának kötelezettsége nem csak az államháztartási törvényben, hanem az Alaptörvényben és a Magyarország helyi önkormányzatairól szóló törtvényben is szabályozott. 
Az államháztartási törvény, valamint annak végrehajtási rendelete a zárszámadás tartalmi elemeit szabályozza, így ezek a rendelet tervezet összeállításának alapjai.
Az 1. § a rendelet hatályát, a 2. § a főösszeget határozza meg. A 3. § a mellékletek meghatározását tartalmazza.
A 4. § a rendelet hatályba lépéséről, az 5. § az előző évi zárszámadás hatályon kívül helyezéséről szól.

A rendelet mellékletei az alábbiak szerint épülnek fel:
1. a költségvetés összevont mérlegét az 1. melléklet;
2. a befolyt bevételeket a 2. melléklet;
3. a bevételeket jogcímenkénti bontásban a 3. melléklet;
4. a bevételek feladatonkénti bontását a 4. melléklet;
5. a teljesített kiadások alakulását előirányzatonként az 5. melléklet;
6. kiadások feladatonkénti bontását a 6. melléklet;
7. a működési bevételek és kiadások alakulását a 7. melléklet;
8. a felhalmozási bevételek és kiadások alakulását a 8. melléklet;
9. a felújítási kiadásokat célonkénti bontásban a 9. melléklet;
10. a felhalmozási kiadásokat feladatonkénti bontásban a 10. melléklet;
11. az intézmény befolyt bevételeit a 11. melléklet;
12. az intézmény teljesített kiadásait a 12. melléklet;
13. az intézmény a beruházási kiadásait feladatonkénti bontásban a 13. melléklet;
14. az önkormányzat maradvány kimutatását a 14. melléklet;
15. az önkormányzati eszközök, források állományának alakulását a 15. melléklet;
16. az önkormányzat eredmény kimutatását a 16. melléklet;
17. az önkormányzat tárgyi eszköz kimutatását a 17. melléklet;
18. a személyi juttatások, a foglalkoztatottak, a választott tisztségviselők összetételének alakulását a 18. melléklet;
19. az intézmény maradvány kimutatását a 19. melléklet;
20. az intézményi eszköz forrás állományának alakulását a 20. melléklet
21. az intézmény eredmény kimutatását a 21. melléklet;
22.  az intézmény tárgyi eszköz kimutatását a 22. melléklet;
23. intézmény tekintetében a személyi juttatások, a foglalkoztatottak, a választott tisztségviselők összetételének alakulását a 23. melléklet.

ELŐZETES HATÁSVIZSGÁLAT

A tervezett jogszabály várható következményei

Társadalmi hatása:		nincs
Gazdasági hatása:		nincs
Költségvetés hatásai:	nincs
Környezeti 
következmények:		nincs
Egészségügyi 
következmények:		nincs
Adminisztratív terheket 
befolyásoló hatás:		nincs
A jogszabály megalkotásának
szükségessége:		Magasabb szintű jogszabályban meghatározott kötelezettségnek 
				való megfelelés. 
A jogalkotás elmaradásának
várható következményei:	Törvényességi felügyeleti eljárás, állami támogatás folyósításának felfüggesztése
A jogszabály alkalmazásához
 szükséges személyi, 
szervezeti, tárgyi és
pénzügyi feltételek:	A tervezet elfogadása esetén a rendelet alkalmazása jelenlegihez képest többlet személyi, szervezeti, tárgyi és pénzügyi feltételt nem igényel


A költségvetési szervek belső kontrollrendszeréről és belső ellenőrzéséről  szóló 370/2011. (XII. 31.) Korm. rendelet (a továbbiakban: Bkr.) 11. §-a alapján a költségvetési szerv vezetője köteles az 1. melléklet szerinti nyilatkozatban értékelni a költségvetési szerv belső kontrollrendszerének minőségét. A helyi önkormányzati költségvetési szerv vezetője a nyilatkozatot az éves költségvetési beszámolóval együtt küldi meg az irányító szerv vezetőjének. A vezetői nyilatkozatot a polgármester a zárszámadási rendelet tervezetével együtt terjeszti a képviselő-testület elé.
Ha a megtett nyilatkozat és a zárszámadással kapcsolatosan elvégzett ellenőrzések eredménye között ellentmondás áll fenn, a költségvetési szerv vezetője az ellentmondás okairól - az ellenőrzési jelentés kézhezvételétől számított harminc napon belül - írásban beszámol az irányító szerv vezetőjének. Az irányító szerv vezetője - ha a beszámolást nem tartja elfogadhatónak - a költségvetési szerv vezetőjét intézkedési terv készítésére kötelezi.
A Bkr. 1 melléklete szerinti vezetői nyilatkozat az előterjesztés melléklete. 

Pénzmaradvány felhasználás Az Áht. 86. § (5) bekezdése alapján az államháztartás önkormányzati alrendszerébe tartozó költségvetési szerv esetén az irányító szerv jogosult dönteni a költségvetési szerv maradványának elvonandó és felhasználható összegéről.
Az államháztartásról szóló törvény végrehajtásáról szóló 368/2011. (XII. 31.) Korm. rendelet 155. §-a szerint:” (1) * Az államháztartás önkormányzati alrendszerébe tartozó költségvetési szerv költségvetési maradványából az irányító szervet megillető rész számítását az irányító szerv határozza meg.
(2) Az államháztartás önkormányzati alrendszerébe tartozó költségvetési szerv költségvetési maradványát az irányító szerv a zárszámadási rendeletével, határozatával egy időben állapítja meg, és – szükség esetén – módosítja költségvetési rendeletét, határozatát.”

A Káli-Medence Idősek Otthona a 2025. december 31.–én 5 280 851 Ft pénzmaradvánnyal rendelkezett. A maradvány teljes mértékben kötelezettségvállalással terhelt a december havi illetmények és dologi kiadások vonatkozásában. Szabad pénzmaradvány 0 Ft. 


Határozati javaslat

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

…/2025. HATÁROZATA
		
A Káli – medence Idősek Otthona Mindszentkálla intézmény 2025. évi pénzmaradványának, pénzmaradvány felhasználásának elfogadásáról

[bookmark: _GoBack]Mindszentkálla Község Önkormányzata Képviselő-testülete a Káli-medence Idősek Otthona intézmény 2025. évi pénzmaradványát 5 280 851 Ft összegben állapítja meg, mely teljes mértékben kötelezettségvállalással terhelt a december havi bérek és dologi kiadások vonatkozásában. Az intézmény szabad pénzmaradványa 0 Ft.  

Mindszentkálla, 2026. május 7. 


									Csombó Zoltán
									 polgármester
